קול קורא מספר 03/2026 לבחירת רשויות לתוכנית חינוכית לקידום מעבר לאנרגיה מקיימת

משרד האנרגיה והתשתיות באמצעות חטיבת אנרגיה מקיימת מפרסם בזאת קול קורא לבחירת כ-23 רשויות להשתתפות בתוכנית חינוכית לבני נוער לקידום מעבר לאנרגיה מקיימת והעלאת מודעות לתחום. התוכנית מיועדת לבני נוער בכיתות ט' עד י"ב מכל הארץ ותיושם ברשויות מקומיות.

התוכנית נועדה להקנות לבני נוער ידע יישומי והבנה מעשית בתחום האנרגיה המקיימת (התייעלות באנרגיה, אנרגיה מתחדשת ותחבורה נקייה) לצד כלים לקידום פעולות בקהילה. בני נוער מהווים קהל יעד אפקטיבי במיוחד לקידום שינוי זה, בשל יכולתם להשפיע על קבוצת השווים שלהם, סביבתם הקרובה, על משפחותיהם ועל הקהילה המקומית.

רשאים להגיש בקשות: רשות מקומית

הגשה: את הבקשות יש להגיש באמצעות טופס מקוון בקישור> https://govforms.gov.il/mw/forms/energyouth@mni.gov.il


מועד אחרון להגשת בקשות: 09/02/2026  

